Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, egoitza-zentroetako eta eguneko zentroetako erabiltzaile desgaituak behar bezala artatzeko eta deseskalatzea bermatzeko jarduketei eta epeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Marta Álvarez Alonso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Eskubide Sozialetako kontseilariak hurrengo Osoko Bilkuran ahoz erantzun dezan:

Eskubide Sozialetako Departamentuak zer jarduketa darabil gogoan (zehaztu zer epe aurreikusten diren) egoitza-zentroetako eta eguneko zentroetako erabiltzaile desgaituen deseskalatzea eta haiek behar bezala artatzea bermatzearren?

Iruñean, 2020ko maiatzaren 7an

Foru parlamentaria: Marta Álvarez Alonso